ΓΡΑΠΤΗ ΕΡΩΤΗΣΗ P-0893/02

υποβολή: Paul Lannoye (Verts/ALE) προς την Επιτροπή

(22 Μαρτίου 2002)

Θέμα: Συμφωνία εταιρικής σχέσης μεταξύ Αερολιμένα Παρισιού (ADP) και της εταιρείας SAB

Το Μάρτιο 1999,πογράφηκε συμφωνία εταιρικής σχέσης μεταξύ Αερολιμένα Παρισιού (ADP) και της εταιρείας SAB που διαχειρίζεται τον αερολιμένα Λιέγης-Bierset. Μερικές ρήτρες αυτής της συμφωνίας δείχνουν ότι στο αεροδρόμιο της Λιέγης θα γίνει δυνατόν να προσγειώνονται πτήσεις που αρχικά προορίζονταν για το Παρίσι, στην περίπτωση που θαπήρχε κορεσμός των παρισινών αεροδρομίων.

Είναι γνωστό ότι ο αερολιμένας Roissy δύναται, σύμφωνα με την πρόταση οδηγίας(1) σχετικά με την καθιέρωση κανόνων και διαδικασιών που αφορούν την εισαγωγή περιορισμών εκμετάλλευσης που συνδέονται με το θόρυβο στα αεροδρόμια της Κοινότητας, όπως τροποποιήθηκε από το Ευρωπαϊκό Κοινοβούλιο, να συμπεριληφθεί στον κατάλογο των αστικών αεροδρομίων (παράρτημα 1), αντίθετα με το αεροδρόμιο Λιέγης-Bierset. Στην περίπτωση αυτή ενδέχεται να θεσπιστούν περισσότερο αυστηροί περιορισμοί στην εκμετάλλευση των αεροπλάνων με ανεπαρκή εξοπλισμό περιορισμού θορύβου (hushkitting). Είναι λογικό να διανοηθεί κανείς ότι αυτή η κατηγορία των αεροπλάνων θα εκτρέπεται προς τη Λιέγη, πράγμα που θα έχει συνέπεια την αύξηση των ακουστικών οχλήσεων για τους περιοίκους του αεροδρομίου.

Δεν φρονεί η Επιτροπή ότι πρόκειται για μεταφορά οχλήσεων που προκύπτει από μορφή θεσμοποιημένου περιβαλλοντικού ντάμπινγκ·

Η συμφωνία της εταιρικής σχέσης είναι σύμφωνη με τις απαιτήσεις της κοινοτικής πολιτικής περιβάλλοντος και συγκεκριμένα με τα άρθρα 174 και 175 της Συνθήκης·

(1) COM(2001)695 τελικό.

Απάντηση της κας de Palacio εξ ονόματος της Επιτροπής

(18 Απριλίου 2002)

Η ερώτηση αναφέρεται σε μια συμφωνία εταιρικής σχέσης πουπέγραψαν τον Μάιο του 1999 οι Αερολιμένες των Παρισίων (ADP) και η εταιρεία SAB, που διαχειρίζεται τον αερολιμένα Λιέγης-Bierset.

Η Επιτροπή δεν γνωρίζει τις λεπτομέρειες της συμφωνίας αυτής. Ωστόσο, σύμφωνα με τις πληροφορίες που διαθέτει στη συμφωνία αυτή δεν γίνεται καθόλου αναφορά στα σχετικά με το θόρυβο χαρακτηριστικά των αεροσκαφών. Είναι προφανές ότι τα αεροσκάφη που θα εκτρέπονται ενδεχομένως από τον αερολιμένα του Roissy (καθώς και εκείνα που προέρχονται από άλλους αερολιμένες) θα πρέπει να τηρούν οπωσδήποτε τα πρότυπα θορύβου που ισχύουν για τα άλλα αεροσκάφη που προσγειώνονται στον αερολιμένα Λιέγης-Bierset.

Αντίθετα με ότι αναφέρεται στη δεύτερη παράγραφο της ερώτησης του Αξιότιμου Μέλους του Κοινοβουλίου σχετικά με την πρόταση οδηγίας, ο αερολιμένας του Roissy δεν περιλαμβάνεται στον κατάλογο των αστικών αερολιμένων.

Ούτως ή άλλως, για να επιβληθεί απαγόρευση των αεροσκαφών στα οποία έχουν τοποθετηθεί διατάξεις μείωσης θορύβου (hushkitts) ώστε να είναι στα όρια μεταξύ των δύο προτύπων θορύβου, δεν είναι απαραίτητο να περιλαμβάνεται ένας αερολιμένας στον κατάλογο των αστικών αερολιμένων. Και οι άλλοι αερολιμένες μπορούν επίσης, σύμφωνα με τα κριτήρια της οδηγίας, να απαγορεύσουν πτήσεις που εκτελούνται με τέτοια αεροσκάφη που δεν τηρούν δηλαδή τις οριακές τιμές πιστοποίησης που καθορίζονται στον τόμο Ι, μέρος ΙΙ του κεφαλαίου 3 του παραρτήματος 16 της Σύμβασης για τη διεθνή πολιτική αεροπορία, με περιθώριο ανοχής πέντε dcibel.

Η Επιτροπή πιστεύει ότι η οδηγία αυτή θα θέσει στη διάθεση των κρατών μελών τα αναγκαία μέσα για να αντιμετωπιστεί ηπερβολική αύξηση του θορύβου των αεροσκαφών γύρω από τους αερολιμένες.

Για όλους αυτούς τους λόγους, η Επιτροπή κρίνει ότι η θεσμοθέτηση διεθνούς ντάμπιγκ δεν ενέχει κανέναν κίνδυνο και ότι δεν τίθεται θέμα συμμόρφωσης με τα άρθρα 174 και 175 της Συνθήκης.